Diari Oficial de la Generalitat Valenciana


Sumari del DOGV 7409, del 24-11-2014 (2014/10066)

RESOLUCIÓ de 12 de novembre de 2014, del director general de Treball, per la qual es dóna publicitat a la dotació econòmica de les ajudes previstes en el títol de l'Orde 31/2014, de 23 d'octubre, per a la jubilació de treballadors i treballadores residents a la Comunitat Valenciana per a l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10168


Data del document
:   12-11-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 12 de novembre de 2014, del director general de Treball, per la qual es dóna publicitat a la dotació econòmica de les ajudes previstes en el títol de l'Orde 31/2014, de 23 d'octubre, per a la jubilació de treballadors i treballadores residents a la Comunitat Valenciana per a l'exercici 2014. [2014/10260]  
Vista l'Orde 31/2014, de 23 d'octubre, de la Conselleria d'Economia, Indústria, Turisme i Ocupació, per la qual s'establixen les bases per a la concessió de les ajudes prèvies a la jubilació de treballadors i treballadores residents a la Comunitat Valenciana (DOCV 7389, 27.10.2014) i, excepcionalment, convoca estes ajudes per a l'exercici 2014.  
  
Vist que en la disposició addicional segona de l'esmentada orde s'assenyala que la dotació pressupostària per a les ajudes recollides en el seu títol I, el finançament de les quals correspon al Ministeri d'Ocupació i Seguretat Social, es farà publica una vegada es realitze la distribució territorial per a la gestió per les comunitats autònomes amb competències assumides, subvencions de l'àmbit laboral finançades amb càrrec als Pressupostos Generals de l'Estat, i basant-se en els següents  
  
Antecedents de fet  
Primer. La Conferència Sectorial d'Ocupació i Assumptes Laborals, en les reunions celebrades el dia 23 d'abril de 2014 i el dia 29 de juliol de 2014, va acordar els criteris de la distribució territorial de les subvencions corresponents a l'exercici 2014 per a finançar les ajudes prèvies a la jubilació ordinària en el Sistema de la Seguretat Social, incloent-hi la Comunitat Valenciana.  
Segon. El Consell de Ministres, en les seues reunions del 5 de setembre i del 3 d'octubre de 2014, amb un informe previ favorable del Ministeri d'Hisenda i Administracions Públiques, va decidir l'aprovació dels criteris de la distribució territorial de les subvencions corresponents a l'exercici 2014 corresponents a les ajudes esmentades en el paràgraf anterior.  
Tercer. Mitjançant una Orde ESS/2097/2014, de 29 d'octubre (BOE 272, 10.11.2014), es procedix a la distribució de les quantitats assignades a cada comunitat autònoma per a l'execució, entre altres, de les accions abans descrites, corresponent a la Comunitat Valenciana l'assignació de 145.060,90 euros.  
  
Fonaments de dret  
Únic. De conformitat amb el punt primer de la base deu de l'Orde 31/2014, de 23 d'octubre, de la Conselleria d'Economia, Indústria, Turisme i Ocupació, és competent per a publicar les dotacions anuals el/la titular de la Direcció General de Treball, Cooperativisme i Economia Social, per delegació del conseller d'Economia, Indústria, Turisme i Ocupació.  
En virtut del que s'ha avantdit, és procedent publicar la dotació econòmica que finança les ajudes prèvies a la jubilació de treballadors i treballadores residents a la Comunitat Valenciana corresponents a l'exercici 2014, per a la qual cosa resolc:  
  
Únic  
Les ajudes que preveu el títol I de l'Orde 31/2014, de 23 d'octubre, de la Conselleria Economia, Indústria, Turisme i Ocupació, per la qual s'establixen les bases que regulen les ajudes prèvies a la jubilació de treballadors i treballadores residents a la Comunitat Valenciana i es convoquen per a l'exercici 2014 (DOCV 7389, 27.10.2014), es finançaran per al present exercici amb càrrec al capítol IV del programa pressupostari 315.10, Condicions de Treball, Cooperativisme Economia Social, línia de subvenció T0211.000, amb un import global màxim de 145.060,90 euros procedents de fons del Ministeri d'Ocupació i Seguretat Social.  
  
Contra la present resolució, que posa fi a la via administrativa, es podrà interposar un recurs contenciós administratiu davant de la Sala de la Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb el que disposa l'article 46 de la Llei 29/1998, reguladora de la jurisdicció contenciosa administrativa, sense perjuí de la interposició del recurs potestatiu de reposició en el termini d'un mes des de l'endemà de publicar-se, segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que es considere pertinent.  
  
València, 12 de novembre de 2014.- El director general de Treball: Felipe Codina Bellés.